වි20 ලෝක කුසලානය සදහා සුදුසුකම් ලැබීමේ වටය 2019

2019 අයිසීසී පිරිමි වි20ජා ලෝක කුසලාන සුදුසුකම් ලැබීමේ තරඟ යනු 2021 අයිසීසී පිරිමි වි20ජා ලෝක කුසලාන තරඟාවලිය සඳහා සුදුසුකම් ලබන්නේ කුමන කණ්ඩායම්ද යන්න තීරණය කිරීම සඳහා 2019 ඔක්තෝබර් සහ නොවැම්බර් මාසවලදී එක්සත් අරාබි එමීර් රාජ්‍යයේ පැවති ක්‍රිකට් තරඟාවලියකි. 2021 අයිසීසී පිරිමි වි20ජා ලෝක කුසලාන තරඟාවලිය හි මූලික කාණ්ඩ අදියරේදී ශ්‍රී ලංකාව සහ බංග්ලාදේශය සමඟ සුදුසුකම් ලැබීමේ තරඟාවලියේ ඉහළම ස්ථානය ලබා ගත් කණ්ඩායම් හය එකතු විය. මෙම තරඟාවලිය අයිසීසී වි20ජා ලෝක කුසලාන සුදුසුකම් ලැබීමේ තරඟාවලියේ කොටසක් වූ අතර, අවසන් තරඟය නෙදර්ලන්තය ජයග්‍රහණය කරන ලදී.

2018 අප්‍රේල් මාසයේදී, ජාත්‍යන්තර ක්‍රිකට් කවුන්සිලය (අයිසීසී) 2019 ජනවාරි 1 සිට සාමාජික කණ්ඩායම් අතර පැවැත්වෙන වි20ජා පිරිමි තරඟ සඳහා පූර්ණ ජාත්‍යන්තර තත්ත්වය ලබා දුන්නේය. එබැවින්, කලාපීය අවසන් වටයේ සහ සුදුසුකම් ලැබීමේ තරඟයේ සියලුම තරඟ සම්පූර්ණ විස්සයි 20 ජාත්‍යන්තර (වි20ජා) ලෙස ක්‍රීඩා කරන ලදී. 2019 ජූලි මාසයේදී අයිසීසී විසින් සිම්බාබ්වේ ක්‍රිකට් අත්හිටුවන ලද අතර, කණ්ඩායමට අයිසීසී ඉසව්වලට සහභාගී වීම තහනම් කරන ලද අතර එමඟින් ඔවුන්ගේ තරඟාවලියට සහභාගී වීම සැක සහිත විය. ඊළඟ මාසයේ, සිම්බාබ්වේ ජාත්‍යන්තර ක්‍රිකට් තරඟාවලි සඳහා සහභාගී වීම තහනම් කිරීමත් සමඟ, අයිසීසී විසින් නයිජීරියාව තරඟාවලියේ ඔවුන්ගේ ආදේශක ලෙස නම් කරන ලදී.

පැපුවා නිව්ගිනියාව 2020 අයිසීසී පිරිමි වි20ජා ලෝක කුසලානය සඳහා සුදුසුකම් ලැබූ පළමු කණ්ඩායම වූ අතර, ඒ ඔවුන් A කාණ්ඩය ජයග්‍රහණය කිරීමෙන් පසුව, ශුද්ධ ලකුණු වේගය මත නෙදර්ලන්තයට වඩා ඉහළින් සිටිමිනි. පැපුවා නිව්ගිනියාව ඕනෑම ආකාරයක ලෝක කුසලානයකට සුදුසුකම් ලැබූ පළමු අවස්ථාව එය විය. අයර්ලන්තය B කාණ්ඩය ජයගත් අතර ශුද්ධ ලකුණු වේගය මතද සුදුසුකම් ලැබූ දෙවන කණ්ඩායම බවට පත්විය. කණ්ඩායම් දෙකම සුදුසුකම් ලැබීමේ තරගයේ ප්ලේ ඕෆ් අංශයට ද පිවිසියේය. A කාණ්ඩයෙන් නෙදර්ලන්තය, නැමීබියාව සහ ස්කොට්ලන්තය ද, B කාණ්ඩයෙන් ඕමානය, එක්සත් අරාබි එමීර් රාජ්‍යය සහ හොංකොං ද එක්විය.

අවසන් පූර්ව වටයේ පළමු සුදුසුකම් ලැබීමේ තරගයේදී එක්සත් අරාබි එමීර් රාජ්‍යය කඩුලු 8කින් පරාජය කළ නෙදර්ලන්තය T20 ලෝක කුසලානයට සුදුසුකම් ලැබුවේය. දෙවැනි සුදුසුකම් ලැබීමේ තරගයෙන් ඕමානය ලකුණු 54කින් පරදවා නැමීබියාව සිය පළමු විස්සයි20 ලෝක කුසලානයට පිවිසීමට සමත් විය. තරගාවලියේ සත්කාරක එක්සත් අරාබි එමීර් රාජ්‍යයට එරෙහිව පැවැති තෙවැනි සුදුසුකම් ලැබීමේ තරගයෙන් ලකුණු 90ක තියුණු ජයක් අත්කර ගැනීමට ස්කොට්ලන්තය පිරිමි වි20ජා ලෝක කුසලානයේ ස්ථානය තහවුරු කර ගත්තේය. අවසන් සුදුසුකම් ලැබීමේ තරගයෙන් ඕමානය ලකුණු 12කින් හොංකොං පිල පරාජය කළ ඕමානය පිරිමි විස්සයි20 ලෝක කුසලානයට සුදුසුකම් ලැබූ අවසන් කණ්ඩායම බවට පත්විය.

පස්වැනි ස්ථානය සඳහා පැවැති තරගයෙන් ඕමානයට එරෙහිව කඩුලු පහක ජයක් හිමිකර ගැනීමට ස්කොට්ලන්තය සමත්විය. පළමු අවසන් පූර්ව තරගයේදී නෙදර්ලන්තය ලකුණු 21කින් අයර්ලන්තය පරාජය කරමින් අවසන් මහා තරගයට සුදුසුකම් ලබා ගත්තේය. ඔවුන් පැපුවා නිව්ගිනියාව සමග අවසන් මහා තරගයට එක්වූයේ දෙවැනි අවසන් පූර්ව තරගයේදී නැමීබියාව ලකුණු 18කින් පරාජය කිරීමෙන් පසුවය. අයර්ලන්තය නැමීබියාව ලකුණු 27කින් පරාජය කරමින් තෙවැනි ස්ථානය සඳහා වූ තරගය ජය ගත්තේය. අවසන් මහා තරගයේදී පැපුවා නිව්ගිනියාව කඩුලු 7කින් පරදවා තරගාවලියේ ශූරතාව දිනාගැනීමට නෙදර්ලන්තය සමත්විය. තරගාවලියේ වීරයා ලෙස නැමීබියාවේ නායක ගර්හාඩ් ඉරැස්මස් නම් කෙරිණි.

## කණ්ඩායම් සහ සුදුසුකම් ලැබීම් 
උප කලාපීය සුදුසුකම් කණ්ඩායම් 2018 පෙබරවාරි 26 දින ආර්ජන්ටිනාවේ ආරම්භ විය. ඇමරිකා කාණ්ඩයේ කේමන් දූපත් සහ බර්මියුඩා යන කණ්ඩායම් දෙකම ආර්ජන්ටිනාවට එරෙහිව ජයග්‍රහණ වාර්තා කළේය. මුලින් නියමිත කණ්ඩායම් 62 න් සහකාර සාමාජික කණ්ඩායම් 61 ක් තරග වැදුණි. මෙම කණ්ඩායම් අතරින්, ඔවුන්ගෙන් 25 දෙනෙක් 2019 දී කලාපීය අවසන් මහා තරගය දක්වා ඉදිරියට ගියහ. හොඳම කණ්ඩායම් හත සුදුසුකම් ලැබීමේ තරඟාවලියට පැමිණියේය. 2018 දෙසැම්බර් 31 කඩඉම් දිනය වන විට අයිසීසී වි20ජා ශූරතාවලියේ පළමු ස්ථාන දහයෙන් පිටත සිටි 2015 සුදුසුකම් ලැබීමේ තරඟයෙන් හොඳම කණ්ඩායම් හය ඔවුන් සමඟ එක් විය. සහ තරඟාවලියේ සත්කාරක රටද ඊට එක්විය.

## අයිසීසී වි20ජා ශූරතාවලිය 
අයිසීසී පිරිමි වි20ජා ලෝක කුසලානයේ අවසන් සංස්කරණයට ක්‍රීඩා කළ සත්කාරක රට, ඉන්දියාව සහ හොඳම කණ්ඩායම් නවය (2018 දෙසැම්බර් 31 අයිසීසී පිරිමි වි20ජා ශූරතා ශ්‍රේණිගත කිරීම අනුව) අවසන් තරඟාවලිය සඳහා සෘජුවම සුදුසුකම් ලබා ඇත. පසුගිය තරඟාවලියෙන් තරඟ වැදුණු ඉතිරි හය දෙනා ලෝක කුසලාන සුදුසුකම් ලැබීමේ තරඟාවලියේ කලාපීය සුදුසුකම් ලැබීමේ තරඟ සඳහා තරඟ කළහ. අයිසීසී වි20ජා ශූරතා ශ්‍රේණිගත කිරීමේ කණ්ඩායම් අතුරින්, මුලින් එක්සත් අරාබි එමීර් රාජ්‍යය සහ නේපාලයට සුදුසුකම් ලැබිය හැක්කේ කලාපීය තරඟ වලින් පමණි. කෙසේ වෙතත්, 2019 මාර්තු මාසයේදී, අයිසීසී විසින් එක්සත් අරාබි එමීර් රාජ්‍යය සුදුසුකම් ලැබීමේ තරඟාවලියට සත්කාරකත්වය සපයනු ඇති බව නිවේදනය කරන ලද අතර, එහි ප්‍රතිඵලයක් ලෙස ඔවුන්ගේ ස්වයංක්‍රීය සුදුසුකම් ලැබිණි. එම මාසයේම පසුව, අයිසීසී විසින් සියලුම කලාපීය අවසන් තරඟ සඳහා තරඟ කාලසටහන නිකුත් කරන ලද අතර, එක්සත් අරාබි එමීර් රාජ්‍යය ආසියානු කලාපීය අවසන් තරඟය සඳහා වන තරඟ ලැයිස්තුවෙන් ඉවත් කරන ලදී. ආසියානු කලාපීය අවසන් මහා තරගයට සුදුසුකම් ලැබිය හැකි කණ්ඩායම් සංඛ්‍යාව ද දෙකේ සිට එකක් දක්වා අඩු කර ඇත.

2018 දෙසැම්බර් 31 දිනට ස්වයංක්‍රීය සුදුසුකම් සඳහා අවසන් ශ්‍රේණිගත කිරීම් පහත පරිදි වේ:

## කලාපීය සුදුසුකම් 
කණ්ඩායම් 62ක් 2018 වසර තුළ කලාප පහක් හරහා කලාපීය සුදුසුකම් කණ්ඩායම් 12ක් සඳහා තරඟ කිරීමට මුලින් සැලසුම් කර තිබූ අතර 61ක් සහභාගී විය. හොඳම කණ්ඩායම් 25 2019 දී කලාපීය අවසන් තරඟ පහක් දක්වා ඉදිරියට ගියේය. කණ්ඩායම් අටක් 2019 සුදුසුකම් ලැබීමේ තරඟාවලියට සුදුසුකම් ලබා ඇත. එක් එක් උප කලාපීය කණ්ඩායම් සහ කලාපීය අවසන් කණ්ඩායම් වල සත්කාරක රට තද අකුරින් දැක්වේ. යුරෝපීය අංශයේ සියලුම උප කලාපීය අදියර තරග නෙදර්ලන්තයේ පැවැත්විණි.

## සංචිත 
## තරඟ නිලධාරීන් 
2019 ඔක්තෝම්බර් මාසයේදී අයිසීසී විසින් තරඟාවලිය සඳහා නිලධාරීන් නම් කරන ලද අතර, ජී.එස්. ලක්ෂ්මි අයිසීසී තරඟයකදී තීරකවරියක ලෙස නම් කළ පළමු කාන්තාව බවට පත් විය.

### විනිසුරුවන් 
* රෝලන්ඩ් බ්ලැක්
* ක්‍රිස් බ්‍රවුන්
* ලින්ඩන් හැනිබල්
* සෑම් නොගජ්ස්කි
* අහමඩ් ෂා පක්ටීන්
* අල්ලාහුදීන් පලේකර්
* සුන්දරම් රවී
* අහ්සන් රාසා
* රෂීඩ් රියාස්
* ෂර්ෆුද්දුල
* ඇලෙක්ස් වෝෆ්
* රවීන්ද්‍ර විමලසිරි

### තීරකවරුන් 
තරඟාවලිය සඳහා තරඟ තීරකවරුන් තිදෙනෙකු ද ICC විසින් නම් කරන ලදී.

* ජෙෆ් ක්‍රෝව්
* ජී එස් ලක්ෂ්මි
* ගෙරි පියනාර්

## පෙරහුරු තරඟ 
ප්‍රධාන තරගාවලියට පෙර සෑම කණ්ඩායමක්ම පෙරහුරු තරග දෙක බැගින් ක්‍රීඩා කළහ.

## කණ්ඩායම් අදියර 
### "ඒ" කාණ්ඩය 
  අවසාන පූර්ව වටයට හා වි20ජා මූලික වටයට සුදුසුකම් ලබයි.  අවසාන පූර්ව ප්ලේ ඕෆ් වටයට සුදුසුකම් ලබයි.  අවසාන පූර්ව 5 වන ස්ථානය සදහා වන ප්ලේ ඕෆ් වටයට සුදුසුකම් ලබයි.

### "බී" කාණ්ඩය 
  අවසාන පූර්ව වටයට හා වි20ජා මූලික වටයට සුදුසුකම් ලබයි.  අවසාන පූර්ව ප්ලේ ඕෆ් වටයට සුදුසුකම් ලබයි.  අවසාන පූර්ව 5 වන ස්ථානය සදහා වන ප්ලේ ඕෆ් වටයට සුදුසුකම් ලබයි.

### සුදුසුකම් 1 
### සුදුසුකම් 2 
### සුදුසුකම් 3 
### සුදුසුකම් 4 
### 5 වන ස්ථානය 
### අවසන් පූර්ව 1 
### අවසන් පූර්ව 2 
### 3 වන ස්ථානය 
### අවසාන තරගය 
## අවසාන ස්ථාවරය 
තරඟාවලිය අවසන් වීමෙන් පසු අවසන් ශ්‍රේණිගත කිරීම් මෙය විය. 2021 පිරිමි වි20ජා ලෝක කුසලාන තරඟාවලිය සඳහා මූලික වටය ට කණ්ඩායම් සොයා ගැනීම සඳහා මුල් ස්ථාන හය භාවිතා කරන ලදී.

 පිරිමි වි20ජා ලෝක කුසලාන තරඟාවලිය හි මූලික වටයට සුදුසුකම් ලැබීය.

## යොමු කිරීම්